जो रूट
जो रूट (अंग्रेजी :Joseph Edward "Joe" Root (जन्म ३० दिसम्बर १९९०) इंग्लैंड की राष्ट्रीय क्रिकेट टीम इंग्लैंड क्रिकेट टीम के खिलाड़ी है जो विशेषतः बल्लेबाज़ी करते हैं । ये दाहिने हाथ से बल्लेबाज़ी करते हैं और इन्होंने अपने टेस्ट क्रिकेट की शुरुआत १३ दिसम्बर २०१२ में की थी। जो रूट को इंटरनेशनल क्रिकेट काउंसिल अवॉर्ड्स में 2021 के लिए टेस्ट क्रिकेटर ऑफ द ईयर (मेंस) चुना गया है | टेस्ट क्रिकेट में 6000 रन तक पहुंचने वाले तीसरे युवा बल्लेबाज है रूट | जो रूट टेस्ट करियर के 98वें, 99वें और 100वें टेस्ट में शतक लगाने वाले वो दुनिया के पहले क्रिकेटर बन गए हैं | रूट इतिहास में 100वें टेस्ट में दोहरा शतक जड़ने वाले दुनिया के पहले क्रिकेटर हैं | उन्होंने ये कारनामा भारत कई खिलाफ 2021 मे किया था | रूट दुनिया के पहले खिलाड़ी बन गए हैं, जिन्होंने एक ही साल में लगातार तीन टेस्ट शतक ठोकने का कारनामा दो बार किया है | जो रूट एक कैलेंडर ईयर में सबसे ज्यादा रन बनाने वाले कप्तान भी है | एलिस्टेयर कुक ने साल 2015 में 1364 रन बनाए थे, वहीं रूट के नाम 1398 रन हो गए हैं | जो रूट एक कैलेंडर वर्ष में तीन बार टेस्ट में 1,350 से अधिक रन बनाने वाले पहले बल्लेबाज भी है | 2021 की एशेज सीरीज के पहले टेस्ट में जो रूट ने टेस्ट क्रिकेट में इतिहास रच दिया था | वे एक कैलेंडर ईयर में सबसे ज्यादा रन बनाने वाले इंग्लिश प्लेयर बन गए हैं | उन्होंने एक कैलेंडर ईयर में 1482वां रन बनाते ही माइकल वॉन का रिकॉर्ड तोड़ दिया हैं | वॉन ने 2002 में 1481 रन बनाए थे | इसी सीरीज वे किसी एक कैलेंडर ईयर में बतौर कप्तान सबसे ज्यादा टेस्ट रन बनाने वाले दुनिया के पहले खिलाड़ी बन गए हैं. इस मामले में उन्होंने 13 साल पुराना  रिकॉर्ड ध्वस्त किया है | पहले यह रिकॉर्ड साउथ अफ्रीका के पूर्व कप्तान ग्रीम स्मिथ के नाम पर दर्ज था | रूट अब तक एशेज सीरीज के इतिहास में बतौर कप्तान 5वीं बार बिना खाता खोले आउट हुए हैं. इस मामले में उन्होंने ऑस्ट्रेलिया के महानतम बल्लेबाज सर डॉन ब्रैडमैन के रिकॉर्ड की बराबरी कर ली है |